Държавен вестник, бр. 83, 2017 г., стр. 33

БРОЙ  83	
Д Ъ Р Ж А В Е Н  В Е С Т Н И К 	
СТР.  33  
мализиране на ликворния синдром, с остатъчна 
неврологична или психична симптоматика и 
протрахиран възстановителен период над шест 
месеца решение по годността за кандидат-слу­
жителите се взема след изтичане на две години 
от заболяването. Служителите, преболедували 
от изброените по-горе заболявания, даже и 
когато нямат остатъчни явления, се решават 
индивидуално.
Служителите са годни със спазване на про­
тивопоказани условия на труд: голямо или 
продължително психо-физическо напрежение, 
високи температури, тесни, шумни, задушни 
помещения, нощни смени, чести командировки, 
променливи климатични условия.
Наследствени и дегенеративни заболявания на 
централната нервна система (ЦНС) – системни 
атрофии, засягащи предимно ЦНС
Отнася се за: левкодистрофия, мозъчна 
липидоза, болест на Алцхаймер, хорея на Хън­
тингтон, сирингомиелия, болест на Паркинсон, 
малкомозъчни и гръбначномозъчни дегенерации.
Други болести на ЦНС
Тук спадат екстрапирамидни и други двигател­
ни нарушения – болест на Паркинсон, вторичен 
паркинсонизъм, други дегенеративни болести 
на базалните ганглии и др.; демиелинизиращи 
болести на ЦНС – множествена склероза, друга 
форма на остра дисеминирана демиелинизация, 
други демиелинизиращи болести; детска цере­
брална парализа и други паралитични синдроми 
(хемиплегия, параплегия и тетраплегия), цере­
брални кисти, менингиално срастване.
Решенията по годността са дадени в таблицата.
Разстройства на ВНС
Основно място в патологията на вегетатив­
ната нервна система заемат невровегетативните 
пароксизми: ваговазални пристъпи, пристъпи при 
нарушения на водно-солевата обмяна (олиго- и 
полиурични кризи), пристъпи при нарушения на 
електролитния баланс (тетания), пристъпи при 
нарушение на въглехидратната обмяна (хипо­
гликемични кризи) и пристъпи при нарушение 
на цикличността при съня и бодърстването 
(катаплексия и нарколепсия и др.). Диагнозата 
се поставя след вегетологично изследване.
Кандидат-служителите по графи 1 и 3 са не­
годни при налични доказани невровегетативни 
нарушения, а по графа 2 подлежат на индиви­
дуална преценка за леките форми, при тежките 
са негодни. При служителите също преценката 
е индивидуална.
Епизодични и пароксизмални разстройства
Тук са включени: епилепсия, епилептичен 
статус, мигрена, преходни церебрални исхемични 
пристъпи (атаки), други синдроми на главоболие, 
нарушения на съня – апнея по време на сън, 
нарколепсия, катаплексия и др.
Епилепсия
Епилепсията е хронично заболяване на 
главния мозък с различна етиология, характе­
ризираща се с повтарящи се пристъпи, възник­
ващи на базата на свръхвъзбуда (разряди) на 
определена популация неврони, съпровождащи 
се с различни преходни клинични (двигателни, 
сетивни, автономни, психични и поведенчески) 
и параклинични прояви.
Епилептичният пристъп е винаги от мозъчен 
произход и е израз на ексцесивен синхронен 
разряд на популация свръхвъзбудени невро­
ни, които са увредени, но не разрушени, и се 
изразява с внезапни преходни електрически и 
клинични прояви.
Няма епилепсия без епилептични пристъпи, но 
не всеки случаен пристъп, макар и епилептичен, 
е достатъчен да се приеме диагноза епилепсия.
Доказването є се базира на лабораторно 
изследване на кръв и ликвор, стандартна елек­
троенцефалограма (ЕЕГ) – неколкократно, ЕЕГ 
по време на сън и след лишаване от сън или 
преждевременно събуждане, полисомнография, 
холтер ЕЕГ, перманентна ЕЕГ, видеорегистра­
ция, количествена ЕЕГ с картография, КТ, МРТ, 
ангиография, SPECT и др.
При доказана епилепсия с чести пристъпи 
служителите и кандидат-служителите са негодни 
за работа в МВР.
Кандидатите с доказана епилепсия в миналото, 
когато в продължение на пет години не са имали 
припадъци, нямат отклонения в ЕЕГ и психика­
та, не приемат антиконвулсивни лекарства и са 
снети от отчет, се приемат за клинично здрави.
Получилите един епилептичен припадък 
служители се освобождават от дейности, които 
носят риск за освидетелствания и околните: 
боравене с оръжие, управление на автомобили, 
работа с машини, работа на височини с опас­
ност от падане, работа в близост до вода, огън 
и други, за определен срок от време с право на 
преосвидетелстване. При рецидив служителите 
по графа 4 се решават негодни, а по графа 5 са 
годни с противопоказания.
При доказана симптоматична епилепсия ре­
шение за годност при служителите се взема в 
зависимост от заболяването, довело до епилептич­
ните пристъпи (тумори, мозъчни травми, съдови 
заболявания, съдова малформация, възпалителни 
заболявания, СПИН, алкохолизъм и др.).
Решенията по годността са дадени в таблицата.
Заболявания на периферната нервна система 
(ПНС)
Към тази рубрика са включени заболявания 
на ПНС от нетравматично естество: неврити, 
невралгии, плексити, полиневрити и други 
заболявания от инфекциозен, токсичен, съдов, 
вертеброгенен и друг произход.
Диагностицирането на органични, перифер­
ни, двигателни и сетивни смущения става въз 
основа на щателно изследване на рефлексите, 
сетивността, състояние на мускулатурата (тонус, 
трофика), електровъзбудимостта на нервите, 
мускулите и др.
Годността за работа в МВР се определя въз 
основа на етиологията на заболяването, проти­
чането, масивността и тежестта на пораженията 
в движенията, сетивността и трофиката.
За вземане на експертно заключение при 
заболяванията на ПНС е особено важно какъв 
е процесът – остър или хроничен. При острите 
състояния се очаква по-добра прогноза, отколкото 
при хроничните, които дават чести рецидиви или 
прогресират, и решение за годност следва да се 
вземе след провеждане на лечение.
При трайни парализи с увреждане на функции­
те на хващането, при рязко изразени и упорити